какви документи трябва да предоставя, за да участвам в програмата digitalpro 4.0?


**нужни документи за участие в digitalpro 4.0**
 
 
включването в digitalpro4.0 се осъществява чрез закупуване на един от двата пакета (pro или lite), в зависимост от предпочитанията на участника. всеки един курсист (без значение от избора на пакет) трябва да бъде **регистриран към програмата**чрез предоставяне на определени документи.
 
тъй като digitalpro e лицензиран център за професионално обучение към напоо от министерски съвет, като организатори се налага да се съобразим с всички процеси за регистрация на участници, определени от държавната администрация. регистрацията на всеки участник се осъществява, след като ни бъдат предоставени**следните документи**:
 
 
**1/ заявление за участие***
 
* член от нашия екип ще изпрати по имейл бланка от заявлението, в което трябва да попълните нужните данни. с цел улеснение и минимална ангажираност от ваша страна, попълването и подписването на заявлението ще се осъществи изцяло онлайн със специализиран софтуер за дигитален подпис.


 
**2/ медицински документи от личен лекар****
 

* медицинският документ се изисква, за да потвърди, че не е противопоказно за вас да се включите в обучение по компютърни умения и обучителните процеси не биха застрашили здравето ви. документът е задължителен, предвид изминалата пандемична обстановка и важността на здравословното състояние на всеки участник в програмата. документът трябва да е издаден не по-рано от 6 месеца преди началната дата на курса през месец септември.


 
**3/ копие от диплома за средно или висше образование*****
 
* според изискванията за професионално образование, всеки участник в нашата програма трябва да има документ за завършен 10-ти клас. документът се изисква от напоо, за да потвърди, че покривате минималните изисквания, нужни за адекватното усвояване на материала в учебната програма на digitalpro.


 


както вече споменахме, тези 3 документа са задължителни според напоо и мон, ако желаете да участвате в нашата програма. предвид нашите усилия да създадем иновация в професионалното образование, разбираме, че държавната администрация следва строги процедури, които може би изглеждат нерелевантни спрямо дигиталния свят, в който живеем.


от името на нашата организация бихме искали да се извиним предварително, ако предоставянето на тези документи създава дискомфорт. силно се надяваме, че в бъдеще нашата програма ще предизвика полезни промени в административните процеси и хората ще имат повече възможности за улеснено и бързо присъединяване в професионалните обучителни програми.


 


**важно:**


- посочените документи трябва да се предоставят в **20 дневен срок**, след като сте заплатили участието си в програмата.


- необходимо е да спазите срока, защото в противен случай достъпът до обучителната зона за вашия профил няма да се отключи при старт на програмата. ще можем да ви възстановим достъпа, едва когато ни предоставите нужните документи.


- всеки курсист трябва да предостави нужните документи, без значение дали е избрал пакет pro или пакет lite.


- член от екипа на digitalpro ще ви предостави допълнителна информация по време на телефонния разговор, след вашата кандидатура за участие в програмата.


---------------


**допълнителна информация**


1/ *заявление за участие в квалификационни курсове по част от професия в професионално направление: 342 маркетинг и реклама, професия: 342020 сътрудник в маркетингови дейности, специалност: 3420201 маркетингови проучвания.


2/ ** медицински документ, удостоверяващ, че професията, за която се обучавате, не ви е противопоказна. документът може да е медицинско свидетелство, карта от медицински преглед, служебна бележка или друг медицински документ, издаден от лицензирано здравно заведение (поликлиника, медицински център, общопрактикуващ лекар, болница и др.), в който се удостоверява, че не ви е противопоказно да се обучавате на компютърни умения. документът трябва да е издаден не по-рано от 6 месеца преди началната дата на курса.


3/ *** завършен първи гимназиален етап на основание зпуо или х клас по реда на отменените: “закон за народната просвета (знп)” и “закон за степента на образование, общообразователния минимум и учебния план (зсоомуп)”. (документ за завършен 10-ти клас).


